เรื่องร้องเรียน: ผู้พักอาศัยของเคหะออเงิน บริเวณตึก 25-26 ที่จุดคัดแยกขยะ (ที่ไม่รู้ว่าต้องมีด้วยหรือเปล่า) ได้มีการซ่อมรถในพื้นที่จอดรถของเคหะออเงิน (ซึ่งเป็นพื้นที่ส่วนกลาง)และได้มีการเปิดเพลงจากรถของตนเอง รบกวนทางฝั่งหมู่บ้าน แกรนด์พลีโน วัชรพล-สุขาภิบาล 5 ที่อยู่ฝั่งติดกำแพงใกล้เคียงกับเคหะออเงิน โดยเรื่องนี้เกิดขึ้นบ่อยครั้ง จนเกิดความน่ารำคาญเป็นอย่างมาก ทางผมได้แจ้งกับทางเคหะแห่งชาติไปแล้ว เพื่อประสานงานกับทางเคหะออเงิน (ที่มีช่องทางการติดต่อที่ยากมาก) ให้ประสานงานดำเนินการออกใบเตือนไปหลายครั้ง ซึ่งก็ยังก่อเหตุแบบเดิมๆซ้ำๆไม่จบไม่สิ้น ทั้งนี้จึงอยากให้เข้ามาตรวจสอบบริเวณดังกล่าวด้วยเช่นกัน เพราะตรงจุดที่แจ้งได้มีการ นำขยะมากองๆไว้ในหลายจุด และมีการตั้งโต๊ะ และกันสาดโดยใช้พื้นที่ของเคหะ ประหนึ่งเป็นพื้นที่ของตนเอง
การดำเนินการของเจ้าหน้าที่: สำนักงานเขตสายไหม ได้ตรวจสอบพบว่า ไม่มีการเปิดเพลงจากเครื่องเสียงรถยนต์ บริเวณจุดรวมขยะของเคหะออเงิน ตึกที่ 26 จึงได้สอบถามผู้ที่อยู่บริเวณนั้นเป็นประจำแจ้งว่า ได้มีการเปิดเพลงผ่านเครื่องเสียงรถยนต์ในเวลาประมาณ 16.00-17.00 น.จริง ซึ่งตนยอมรับว่าเป็นผู้เปิดเครื่องเสียงจากรถยนต์ของตน และไม่ได้เปิดเป็นประจำทุกวัน โดยก่อนหน้า แจ้งว่าเคยมีเจ้าหน้าที่ตำรวจเข้ามาตักเตือนเรื่องนี้แล้ว ตนก็ไม่ได้เปิดมาสักระยะ จึงได้ออกแบบตรวจแนะนำของเจ้าพนักงาน (แบบ นส.1)ให้หามาตรการในการแก้ไขและป้องกันเรื่องเสียงดังจากการเปิดเพลงผ่านเครื่องเสียงรถยนต์ไม่ให้รบกวนผู้พักอาศัยใกล้เคียง ทั้งนี้ ผู้ถูกร้องเรียนก็ยินดีที่จะปฏิบัติตาม
ความเห็นของผู้แจ้ง: ขอบคุณที่ช่วยดำเนินการให้มากๆครับ หวังว่าการลงพื้นที่ของเจ้าหน้าที่ครั้งนี้ จะทำให้ผู้ถูกร้องเรียนไม่เปิดเพลงรบกวนคนอื่นอีกครับ
พื้นที่: แขวงออเงิน เขตสายไหม กรุงเทพมหานคร